kardosdrur/scandi-wiki huggingface dataset:
15. Waffen-Grenadier-Division der SS (lettische Nr. 1)

15. Waffen-Grenadier-Division der SS (lettische Nr. 1) var en infanteridivision i Waffen-SS under 2. verdenskrig. Det var den første lettiske division, oprindeligt dannet i august 1942, inden søsterenheden – 19. Waffen-Grenadier-Division der SS (lettische Nr. 2).

Historie 
15. Waffen-Grenadier-Division der SS (lettische Nr. 1) blev dannet som resultat af Waffen-SS's stræben efter mandskab i kølvandet på Operation Barbarossa, Nazi-Tysklands invasion af Sovjetunionen i juni 1941. Efter en succesfuld rekruttering i Reichskommissariat Ostland (Baltikum) til de nazistiske anti-partisan brigader, dannede Heinrich Himmler baltiske legioner i slutningen af august 1942, herunder Lettische SS-Freiwilligen-Legion, kernen i den senere 15. Waffen-Grenadier-Division der SS.
                 
Men, den lille størrelse af disse legioner var utilstrækkelig til Ruslands kæmpe geografi, og blev snart slået sammen i divisioner med Lettische SS-Freiwilligen-Legion omdøbt til SS-Freiwilligen-Division, og nummeret 15 snart tilføjet. For at øge antallet af soldater indførte Himmler tvungen værnepligt i Ostland for årgangene 1915–24 i 1943, derefter 1904–14 og 1925–26 i 1944. Disse lettiske værnepligtige dannede det omdøbte 15. Waffen-Grenadier-Division der SS (bemærk, at "frivillige" er fjernet fra titlen) i tide til det sovjetiske angreb i 1944. Divisionen blev fejet op i det kaos der fulgte sammenbruddet af Østfronten, og mistede meget af sin ånd efter den sovjetiske genbesættelse af deres hjemlande. Det blev hurtigt fanget og decimeret i sit håbløse forsvar for Pommern.

15. Waffen-Grenadier-Division der SS kæmpede til sidst i krigen i Slaget om Berlin, og en bataljon under Waffen-Standartenführer Vilis Janums overgav sig til amerikanske styrker ved Güterglück i nærheden af Elben.

Kommandører 
 SS-Brigadeführer und Generalmajor Peter Hansen (25. februar 1943 – 1. maj 1943)
 SS-Gruppenführer und Generalmajor Carl Graf von Pückler-Burghauss (1. maj 1943 – 17. februar 1944)
 SS-Oberführer Nikolaus Heilmann (17. februar 1944 – 21. juli 1944)
 SS-Oberführer Herbert von Obwurzer (21. juli 1944 – 26. januar 1945)
 SS-Oberführer Dr. Eduard Deisenhofer (26. januar 1945)
 SS-Oberführer Adolf Ax (26. januar 1945 – 15. februar 1945)
 SS-Oberführer, senere Brigadeführer und Generalmajor Karl Burk (15. februar 1945 – 2. maj 1945)

Litteratur 
 Rolf Michaelis: Die Grenadier-Divisionen der Waffen-SS. Teil 1. Michaelis-Verlag, Erlangen 1995, S. 50-97, .
 Rolf Stoves: Die gepanzerten und motorisierten deutschen Grossverbände. Divisionen und selbständige Brigaden. 1935-1945. Ed. Dörfler im Nebel-Verlag, Eggolsheim 2003, .
 Igors Varpa: Latviesu Karavirs zem Kaskrusta Karoga (Lettische Soldaten unter dem Hakenkreuz), .
 Stein, G (1966) The Waffen SS: Hitler's Elite Guard at War 1939-1945. Cornel Uni. Press, London.
 Silgailis, Arthur – Latvian Legion

Se også 

 Lettiske Legion
 19. Waffen-Grenadier-Division der SS (lettische Nr. 2)

Kildehenvisninger 

Letlands militærhistorie
SS
Her er dit liv

Her er dit liv er en DR-klassiker fra 1980'erne. I programmet bliver en spændende person kidnappet og bragt til det direkte program i TV-Byens Studio 3 og siden hen i DR-Byens Studio 5. Her møder aftenens hovedperson sit liv – gamle skolekammerater, venner, familie eller kolleger for at hylde ham/hende. Portrætprogrammet startede i midten af 1980'erne med Gregers Dirckinck-Holmfeld, og siden hen med Camilla Miehe-Renard i slutningen af 1990'erne. Og nu med i en opgraderet 2011-version med Puk Elgård, og senere Lise Rønne og Mads Steffensen i værtsstolen.

Programmet er en danske version af det amerikanske koncept "This Is Your Life" Skabt af TV-Manden Ralph Edwards der også var programmets vært. Programmet havde premiere i amerikansk radio i 1948. Fra 1952-1961 blev programmet sendt på NBC-TV. I 1970'erne, 80erne og 90erne er programmet blevet produceret i syndikation. I 1957 vikarierede den senere amerikanske præsident Ronald Reagan som vært i to episoder af programmet.

Hovedpersoner

1983-1991 
Vært: Gregers Dirckinck-Holmfeld

1997-2000 
Vært: Camilla Miehe-Renard

2011 
Vært: Puk Elgård

2012 
Vært: Lise Rønne

Den 1., 20., 25. og 29. juni optages 4 nye programmer i DR-Byen. Programmerne sendes til efteråret.

Julespecial 
Vært: Mads Steffensen

2013 
Vært: Mads Steffensen

På grund af VM i kvinde håndbold blev der ikke sendt Her Er Dit Liv den 13. december.

2014 

Vært: Mads Steffensen

Andre lande 
"Her er dit liv" er blevet produceret i flere lande Bl.a.:

Storbritannien under titlen "This Is Your Life" fra 1955-1964 på BBC, fra 1969-1993 på ITV, fra 1994-2003 på BBC og i 2007 på ITV.

Australien under titlen "This Is Your Life" Fra 1975-1980, 1995-2008 og i 2010.

New Zeeland under titlen "This Is Your Life" Fra 1984-2000, 2007-2008 og 2010-fremefter.

Sverige under titlen "Här är ditt liv" fra 1980-1991 på SVT med Lasse Holmqvist som vært, 1995 på SVT( Under titlen "Ett sånt liv!")med Ingela Agardh som vært og 2009-2010 på SVT med Ingvar Oldsberg som vært. I 1995 produceret den private TV-Station Øresundskanalen to episoder med Lasse Holmqvist som vært.

Norge under titlen "Dette er ditt liv" fra 1985-1986 og 1995 på NRK med Harald Tusberg som vært.

Frankrig under titlen "C´est votre vie" i 1993 med Frédéric Mitterrand som vært. 2013-fremefter med Stéphane Bern som vært.

Eksterne henvisninger 
 
 Her Er Dit Liv
 Her Er Dit Liv på DR Bonanza

DR-klassiker
Bonanza
Tv-programmer fra Danmarks Radio
Arusha nationalpark

Arusha nationalpark omfatter Mount Meru, en markant vulkan som ligger i 4.566 meters højde, i Arusharegionen i det nordøstlige  Tanzania. 
 
Parken er lille, 552 km², men har et varieret og spektakulært landskab i tre afgrænsede områder. I vest, Meru Crater og Jekukumia River samt Mount Meru med Ngurdoto Crater. I sydøst er der steppeland og i nordøst ligger den lavvandede sø Momella Lake som er kendt for sine vadefugle, bl a. flamingo.

Mount Meru er den næst højeste bjergtop i Tanzania efter Kilimanjaro som ligger kun 60 km fra den og danner baggrunden for udsigten fra parken mod øst. Arusha nationalpark ligger på en 300-kilometer akse med Afrikas mest berømte nationalparker, fra Serengeti og Ngorongoro-krateret i vest til  Kilimanjaro nationalpark i øst. 

Parken ligger nogle få kilometer nordøst for Arusha, men indgangen til parken er 25 km øst for byen. Afstand til Moshi er 58 km. og med 35 km til Kilimanjaro internationale lufthavn (KIA).

Dyreliv 
 
Arusha nationalpark har et  rigt og varieret dyreliv men besøgende bør ikke forvente den samme oplevelse af at se vilddyr her som  i andre nationalparker i den nordlige del af Tanzania. Dyrelivet omfatter den kendte fauna som giraf, bøffel, zebra, vildsvin, aber m.fl. Elefanter findes, men en besøgende i parken  vil som oftest ikke se dem. Leoparder findes, men ingen løver.  Fuglelivet i skovene kan fremvise mange arter som er lettere at se her end i andre nationalparker .

Eksterne kilder og henvisninger

 Mere om parken 

Nationalparker i Tanzania
Jelgava Gymnasium

Jelgava Gymnasium eller Academia Petrina () er den ældste uddannelsesinstitution i Letland indenfor højere uddannelser. Det blev etableret i 1775 i Mitau (i dag Jelgava), dengang hovedstaden i Hertugdømmet Kurland og Semgallen, af hertug Peter von Biron. Efter Polens tre delinger kom Mitau til at ligge i Det Russiske Kejserrige, og gymnasiet ansøgte uden held om at blive et universitet. På trods af dette, blev det et vigtigt kulturelt omdrejningspunkt ikke kun for letter, men også for litauere. Under 1. verdenskrig blev gymnasiet evakueret til Taganrog i Rusland, mens dets 42.000 bind blev afbrændt af Bermondthæren. Under 2. verdenskrig blev den historiske skole næsten fuldstændig ødelagt, hvorfor det blev genetableret i nye lokaler. I dag fungerer gymnasiet som et almindeligt gymnasium ().

Kendte studenter 
Gymnasiets studenter omfattede de lettiske præsidenter Jānis Čakste og Alberts Kviesis, Litauens præsident Antanas Smetona, de litauiske premierministre Ernestas Galvanauskas og Mykolas Sleževičius, den lettiske folklorist Krišjānis Barons, den lettiske filolog Kārlis Mīlenbahs, den lettiske poet Aspazija og den litauiske forfatter Gabrielė Petkevičaitė-Bitė.

Kildehenvisninger

Eksterne henvisninger 
 Officiel hjemmeside  

Gymnasium
Etableret i 1775
Skoler i Letland
Henning Hyllested

Henning Hyllested (født 28. februar 1954 i Esbjerg) er en havnearbejder fra Esbjerg og tidliere medlem af Folketinget for Enhedslisten, valgt i 2011 i Sydjyllands Storkreds.

Hyllested er søn af Ronald Søren Hyllested og Annegrethe Hyllested. Han var fabriksarbejder i 1970'erne, fra 1978 til 1980 rejsesekretær for DKU, derefter igen fabriksarbejder og senere fra 1981 frem til han i september 2011 blev valgt til Folketinget, hvortil han blev genvalgt 2015. Han har været kandidat for Enhedslisten i 1998, 2006 og 2007.

Henvisninger 
 

Folketingsmedlemmer i 2010'erne
Tidligere folketingsmedlemmer fra Enhedslisten
Fagforeningsfolk fra Danmark
Politikere fra DKP
Personer fra Esbjerg
Jens Gielstrup

Jens Gielstrup (7. august 1917 i København – 23. august 1943) var dansk journalist og forfatter.

Efter sin studentereksamen fra Østersøgades Gymnasium i 1935, blev han uddannet som journalist på B.T.. I april 1939 udkom den anmelderroste debutroman "Kys til højre og venstre" som vinder af H.C. Andersens Mindemedalje, og kort efter blev Gielstrup ansat som journalist på Politiken. I efteråret 1939 udkom hans anden roman "Det gode Hjerte", og i begyndelsen af 1940 blev han sendt til London som korrespondent. Året efter optaget i Royal Air Force, men dræbt i luftkamp som Spitfire-pilot. Indtil 2012 troede man, at han faldt i kamp over den Engelske Kanal, men arkivstudier af engelske og tyske militærrapporter viste, at nedskydningen skete i kamp i Nordsøen ud for den hollandske kyst.

I midten af 1960'erne genopdages Gielstrups forfatterskab, begge romaner genudsendes og debutromanen filmatiseres i 1969 af Ole Roos med manuskript af Leif Panduro. I 1966 konkluderer forfatteren Anders Bodelsen i litteraturværket "Danske digtere i det 20. århundrede", at Jens Gielstrup "skulle være blevet en af vores store digtere"..

Bibliografi 
1939: Kys til højre og venstre. Roman, Nyt Nordisk Forlag.
1939: Det gode Hjerte. Roman, Nyt Nordisk Forlag.

Priser 
1939: H.C. Andersens Mindemedalje

Kilder 
 Martin Sundstrøm, Man skal dø ung - Historien om forfatteren og Spitfire-piloten Jens Gielstrup, Informations Forlag, 2012. .

Noter 

Personer fra København
Romanforfattere fra Danmark
Danskere i fremmed militær tjeneste
Militærfolk faldet i kamp
Journalister ved Politiken
Journalister ved BT
Dansksprogede forfattere fra Danmark
Lars Dohn

Lars Winther Dohn (født 26. marts 1950 i Kolind) er en dansk lærer og tidligere medlem af folketinget for Enhedslisten i Vestjyllands Storkreds mellem 2011 og 2015.

Lars blev lærer i 1974 og har arbejdet som lærer på først Strib Skole i Middelfart Kommune, så fra 1977 til 2011 på Lundgårdskolen i Herning Kommune, som han fik orlov fra for at passe sit arbejde i Folketinget. Han har været næstformand i Herning-egnens Lærerkreds og formand for Lejernes LO i Herning.

Lars har siden 1973, hvor han blev medlem af DKP, stillet op til mange valg, siden 1990 som fast kandidat for Enhedslisten, som han blev medlem af samme år.. Han var fra 2011 til 2015 folkeskoleordfører for Enhedslisten.

Henvisninger 

 

Folketingsmedlemmer i 2010'erne
Tidligere folketingsmedlemmer fra Enhedslisten
Lærere fra Danmark
Tidligere folketingskandidater fra DKP
Karen Busck

Karen Busck (født 5. januar 1975) er en dansk sanger og sangskriver, der debuterede med albummet Hjertet ser i 2001. Herfra fik hun et hit med duetten "Hjertet ser" sunget med Erann DD. Hun har været dommer i tv-programmet Stjerne for en aften i 2003 og er uddannet musiklærer fra Det Jyske Musikkonservatorium.

Diskografi 
 Hjertet ser (2001)
 By (2003)
 En kærlighedsaffære (2008)
 København (2016)

Referencer

Eksterne henvisninger 

 

Singer-songwritere fra Danmark
Dansksprogede forfattere fra Danmark
Huawei

Huawei (officielt Huawei Technologies Co. Ltd.) er en kinesisk multinational netværks- og telekommunikationsudstyr- og service-virksomhed med hovedsæde i Shenzhen, Guangdong, Kina. Den er den største kinesiske netværks- og telekommunikationsudstyrs- leverandør. Desuden er det verdens næststørste leverandør af mobil-telekommunikationsudstyr i verden (efter Ericsson).

Huawei er grundlagt i 1987 af Ren Zhengfei og er en privat medarbejderejet virksomhed. Kerneaktiviteterne er fremstilling af telekommunikationsnetværk, at udbyde services, konsulenthjælp og udstyr til virksomheder, fremstilling af kommunikationsenheder til forbrugermarkedet. Huawei har mere end 110.000 ansatte, omkring 46 % af dem er engageret i forskning og udvikling. Desuden har virksomheden forskning- og udviklingsafdelinger i 20 lande inklusiv Kina, Tyskland, Indien, Rusland, Sverige og USA. I 2010 investerede Huawei CNY 16.556 millioner i forskning og udvikling.

I 2010 opnåede Huawei indtægter på 28 mia. US $. Virksomhedens produkter og services er implementeret i mere end 140 lande og faciliterer 45 af verdens 50 største teleoperatører.

Viceformand i styret og finanschef, Meng Wanzhou, blev arresteret i Canada d. 1. december 2018, fordi USA anklagede Meng for at bryde USAs sanktioner mod Iran. Hun er ikke arresteret pr. september 2021.

Virksomhedens navn 
華為, Huáwèi, (Forenklet kinesisk: 华为). Tegnet 華 betyder pragtfuldt eller storslået, men kan også betyde Kina. Tegnet 為 betyder handling eller præstation.

Produkter 
Huaweis produkter omfatter bl.a. mobiltelefoner, smartphones, tabletcomputere og mobilbredbåndsmodems. Med 30 millioner solgte mobiltelefoner i 2010 (2,1% af verdensmarkedet) var Huawei verdens niende største mobiltelefonproducent, 3,3 mio. af de solgte mobiltelefoner var smartphones. Også inden for produktion af mobilbredbåndsmodem er Huawei verdensledende foran ligeledes kinesiske ZTE og belgiske Option N.V..

Referencer

Eksterne henvisninger 

 Huawei Technologies officielle hjemmeside

Mobiltelefonproducenter
Elektronikvirksomheder fra Kina
Telekommunikationsvirksomheder fra Kina
Virksomheder i Shenzhen
Etableret i 1987
Computervirksomheder fra Kina
Matilde (kakaomælk)

Matilde er et varemærke for en serie af kakaomælk- og milkshakedrikke produceret af Arla Foods på Esbjerg Mejeri. Navnet og det tilhørende logo blev lanceret i 1970 og har et letgenkendeligt pigeansigt som blikfang. Dette logo har været næsten uændret siden lanceringen.

Markedsføring 
I midten af 90'erne anvendte Matilde med stor succes to animerede køer, kaldet Ko&Co, i reklamefilm for produkterne. Et udtryk anvendt i filmene, "jeg ka-kao jo ikke gøre for det", havde så bred en appel, at det for mange indgik som en integreret del af deres sprogbrug.

Produktion 
Matilde kakaomælk bliver primært produceret af skummetmælk fra gårde i Jylland og tilsættes emulgator, til forskel fra Cocio som koges ind, for at opnå den ønskede fylde.

Kilder

Eksterne henvisninger 
 Officielt Matilde websted 
 Officiel Matilde Facebook-side

Fødevaremærker
Kakaodrikke
Arla Foods
Mejeriprodukter
Modern Talking

Modern Talking var en tysk dance-pop duo bestående af Thomas Anders og Dieter Bohlen. Gruppen var aktiv fra 1984 til 1987 og igen i perioden 1998-2003. Med over 120 millioner solgte musikalbums er Modern Talking den bedste sælgende kunstner fra Tyskland nogensinde.

Gruppens første album, The 1st Album, udkom i foråret 1985. Fra det havde man i oktober 1984 udgivet førstesinglen "You're My Heart, You're My Soul" der blev et stor hit i det meste af verden. Den blev nummer ét på hitlisterne i 35 lande og blev solgt i 8 millioner eksemplarer. Fra albummet blev efterfølgende udgivet singlerne "You Can Win If Your Want", "Cheri Cheri Lady", "Brother Louie" og "Atlantis is Calling (S.O.S For Love)" som alle fik succes rundt om i verden.

Diskografi

Studiealbum 
 The 1st Album (1985)
 Let's Talk About Love (1985)
 Ready for Romance (1986)
 In the Middle of Nowhere (1986)
 Romantic Warriors (1987)
 In the Garden of Venus (1987)
 Back for Good (1998)
 Alone (1999)
 Year of the Dragon (2000)
 America (2001)
 Victory (2002)
 Universe (2003)

Single 
 You're My Heart, You're My Soul (1984)
 You Can Win If You Want (1985)
 Cheri, Cheri Lady (1985)
 Brother Louie (1986)
 Atlantis Is Calling (S.O.S. for Love) (1986)
 Geronimo's Cadillac (1986)
 Give Me Peace on Earth (1986)
 Lonely Tears in Chinatown (1986)
 Jet Airliner (1987)
 Don't Worry (1987)
 In 100 Years... (1987)
 You're My Heart, You're My Soul '98 (1998)
 Brother Louie '98 (1998)
 Space Mix '98 / We Take the Chance (1998)
 You Are Not Alone (1999)
 Sexy, Sexy Lover (1999)
 China in Her Eyes (2000)
 Don't Take Away My Heart (2000)
 Win the Race (2001)
 Last Exit to Brooklyn (2001)
 Ready for the Victory (2002)
 Juliet (2002)
 TV Makes the Superstar (2003)

Referencer

Eksterne henvisninger 

 

Popgrupper fra Tyskland
Etableret i 1984
Musikgrupper opløst i 2003
Dansk Bølgepap Industri

Dansk Bølgepap Industri, Schønbergs Papirvarefabrik A/S var en dansk papfabrik i København grundlagt i 1881 af A. Schønberg (1852-1914) som posefabrik under navnet Schønbergs Papirvarefabrik. Denne fabrik overtoges senere af fabrikant Max Müllertz (19. september 1870 – 1940). Den 1. december 1924 stiftedes aktieselskabet Schønbergs Papirvarefabrik med Max Mullertz som direktør. Aktiekapitalen var kr. 250.000. I 1939 udvidedes aktiekapitalen til kr. 750.000, og i 1940 ændredes selskabets navn til Dansk Bølgepap Industri. Direktør Max Müllertz fratrådte i 1939 på grund af alder og efterfulgtes af direktør A. Holm-Hansen (5. august 1902 – ?).

Nye ejere 
Fabrikken blev i 1963 fusioneret med Columbus Emballage til selskabet Colon Emballage (fra 1989: Danisco Pack), der var fællesejet af Svenska Cellulosa Aktiebolaget og De forenede Papirfabrikker, men navnet blev fortsat anvendt indtil omkring 1980. 1972-76 var Uffe Regnar Jensen fra Colon direktør.

Første fabrik 
Selskabets første fabrik havde til huse Vesterbrogade nr. 29. I 1933 overtoges Københavns ny Bølgepapfabrik og dennes ejendom Hannovergade nr. 8. I 1940 flyttedes begge fabrikkerne til en nyopført fabriksbygning på adressen Tagensvej 135.

Logo 
Firmaet havde en elefant som logo. Logoet er aldrig blevet registreret som varemærke.

Se også 
 Det Schønbergske Forlag, som havde et lignende logo

Litteratur 
 Susanne Palsbo, A/S Dansk Bølgepap Industri. Udsendt i anledning af firmaets 25 aars jubilæum 1949, 1949.

Kilder 
 Danmarks ældste forretninger 1100-1911, Kraks Forlag 1950

Tidligere virksomheder i København
Danske virksomheder etableret i 1881
Ophørt i 1963
Papirfabrikker i Danmark
Mount Meru

Mount Meru er en sovende stratovulkan 70 km, vest for Kilimanjaro i Tanzania. Med en højde på 4.566 meter er den synlig fra Kilimanjaro på klare dage og er det tiendehøjeste bjerg i Afrika. Meget af bjerget forsvandt under et udbrud for 8.000 år siden. Sidste udbrud var i 1910.

Mount Meru er det topografiske center i Arusha nationalpark. De frugtbare skråninger over den omkringliggende savanne er græsningsområde for et varieret dyreliv som omfatter både aber og leoparder, og mere end 400 fuglearter.

På toppen er der et 2 meter stort tanzaniansk flag i metal og også en mærkesten med påskriften Socialist Peak 4562,13 M.

Eksterne kilder og henvisninger 

 Mount Meru at Peakware 
 Satellite pictures of Mount Meru 
 trekkingvisions Information about the Mount Meru Trek
 Mount Meru, Tanzania

Bjerge i Tanzania
Vulkaner
Shenzhen Stock Exchange

Shenzhen Stock Exchange (SZSE) (深圳证券交易所) er den næststørste af Kina's to børser, efter Shanghai Stock Exchange. Børsen ligger i byen Shenzhen. Markedsværdien af de børsnoterede selskaber var i 2010 på US $ 1.300 mia. Børsen er dermed den 13. største i verden, vurderet på markedsværdi.

Flere af selskaberne på børsen er datterselskaber til selskaber, der er statsejede af den kinesiske stat.
Der er 730 noterede selskaber på børsen.

Eksterne henvisninger 

 Shenzhen Stock Exchange 

Stock Exchange
Finansielle servicevirksomheder fra Kina
Børser
Uddannelsesvejledning

Uddannelsesvejledning er et tilbud alle danske kommuner stiller til unge i et forsøg på at få flere til at opnå en uddannelse, der kan give et job. Unge i alle kommuner i 7. til 10. klasse har tilknyttet en uddannelsesvejleder, der hjælper med viden om uddannelses- og jobmuligheder især i forbindelse med ungdomsuddannelser. Er man under 25 år, ikke under uddannelse og uden tilknytning til arbejdsmarkedet har Den kommunale ungeindsats pligt til at tilbyde vejledning, medmindre den unge i forvejen tilbydes vejledning på et jobcenter eller lignende. Er man under 18 har den unge desuden pligt til at være i uddannelse, beskæftigelse eller anden aktivitet, hvilket Den kommunale ungeindsats også et forpligtet på at hjælpe med at opfylde.

Referencer 

Uddannelse i Danmark
Beskæftigelsesindsatsen i Danmark
Ungdom
Socialpolitik
Alfred Jensen

Alfred Jensen kan være flere personer:

 Alfred Jensen (politiker) – Peter Alfred Jensen (1903-1988), en dansk politiker medlem af Folketinget og befrielsesregeringen for DKP.
 Alfred Jensen (slavist) – Alfred Anton Jensen (1859-1921), en svensk forfatter og slavist, kendt som oversætter fra slaviske sprog.
 Alfred Jensen (bokser) – Alfred Jensen, en dansk professionel bokser, der var aktiv 1917-25.
 Alfred I. Jensen, Alfred Immanuel Jensen (1917–2006), en dansk maler og grafiker
Warren Street Station

Warren Street Station er en London Underground-station, beliggende i krydset mellem Tottenham Court Road og Euston Road. Den er på -grenen af Northern line, mellem  og , og Victoria line mellem  og Euston. Den ligger i takstzone 1 og er den Underground-station nærmest University College Hospital, da den er lige overfor den nye hovedbygning. Den ligger også meget tæt på  på Circle, Hammersmith & City og Metropolitan lines.

Historie 
Station åbnede som en del af den oprindelige Charing Cross, Euston & Hampstead Railway den 22. juni 1907 under navnet "Euston Road", og dette navn kan stadig ses i Northern line-perronens flisebeklædning. Perronerne blev bygget på ydersiden af sporene. Stationens navn blev ændret til "Warren Street" året efter. Den nuværende stationsbygning erstattede den oprindelige, da der blev installeret rulletrapper. Victoria line-perronerne åbnede den 1. december 1968. På den næste station mod nord, Euston, er der cross-platform interchange mellem den nordgående Victoria line og nordgående Northern line (Bank-grenen), og mellem sydgående Victoria line og sydgående Northern line (Bank-grenen). For at gøre plads til dette måtte Victoria line-sporene skifte fra den normale kørsel i venstre side til kørsel i højre side, da begge baner er øst-vest-gående på dette sted. På Warren Street køres også i højre side, grundet Euston ligger tæt på. Dette er også tilfældet på Victoria line-perronerne på King's Cross St. Pancras (stationen efter Euston).

På grund af kørslen i højre side har Victoria line og Northern line sideperroner. På alle fire åbner dørene i togets venstre side.

Den nordgående Northern line-perron blev benyttet som location for filmen Death Line fra 1972.

Transportforbindelser 
London buslinjer 10, 14, 18, 24, 27, 29, 30, 73, 88, 134, 205 og natlinjer N29, N73 og N279.

Galleri

Referencer

Eksterne henvisninger 

 London Transport Museum fotografisk arkiv 
 Stationen i 1914 
 Stationen i 1934 efter ombygning 
 Billetkontoret i 1934 

Northern line-stationer
Victoria line-stationer
Camden
Råkost

Råkost er en traditionel dansk spise af revne gulerødder, rødkål og citronsaft.

Andre almindelige ingredienser: Løg, æble, rosin eller andre tørrede bær, solsikkekærner eller andre frø eller nødder.

Se også
 Raw food

Eksterne henvisninger
 'Råkost' af Anne Skovgaard-Petersen i Den Store Danske på Lex.dk 
 'Raw food' i Den Store Danske på Lex.dk 
 Afsnittet "Fra råkost til rawfood" i afhandlingen ”Maden skal ikke slås ihjel” −  En etnologisk undersøgelse af hvordan en rawfooddiæt påvirker identitet og fællesskab af Kristine Vind Jensen − Fra Lup.lub.lu.se, Institutionen för kulturvetenskaper-Avdelningen för Etnologi med FolklivsarkivetLunds Universitet.  

Fødevarer